钦定古今图书集成/理学汇编/字学典/第106卷 > 薛贻矩
## 钦定古今图书集成/理学汇编/字学典/第106卷 > 薛贻矩

按《宣和书谱》：“薛贻矩，字熙用，河东闻喜人也。唐乾符
中，登进士第，历集贤校理、翰林学士。晚事梁太祖，爱
其才，礼加优异，累官自仆射至守司空。贻矩风仪秀
耸，所与游者咸一时之英杰。自此声名籍甚，喜弄翰
墨，正书得古人用笔意。且唐末接五代，工书者笔迹
疑皆扫地矣。”观其《赠𧦬光草书序》，秀润可观，一时学
者亦鲜俪焉。今御府所藏正书一：《赠𧦬光草书序》